TOP วิ่งแรง 3% หลังกำไร Q2 โตเกินคาด โบรกเคาะเป้า 85 บ. ชูท็อปพิกกลุ่ม
TOP วิ่งแรง 3% ราคาแตะ 51.50 บ. หลังกำไรไตรมาส 2/65 ทะลุ 2.5 หมื่นลบ. โตเกินคาด โบรกเคาะเป้า 85 บ. จากเดิม 80 บ. ชูท็อปพิกกลุ่ม ประเมินกำไรปกติครึ่งหลังปี 65 สูงกว่า pre-COVID
TOP วิ่งแรง 3% ราคาแตะ 51.50 บ. หลังกำไรไตรมาส 2/65 ทะลุ 2.5 หมื่นลบ. โตเกินคาด โบรกเคาะเป้า 85 บ. ชูท็อปพิกกลุ่ม
9 ส.ค. 2565

ผู้สื่อข่าวรายงานว่า วันนี้ (9 ส.ค.65) ราคาหุ้น บริษัท ไทยออยล์ จำกัด (มหาชน) หรือ TOP ล่าสุด ณ เวลา 15:44 น. อยู่ที่ระดับ 51.50 บวก 1.50 บาท หรือ 3% สูงสุดที่ระดับ 51.75 บาท ต่ำสุดที่ระดับ 49.75 บาท ด้วยมูลค่าซื้อขาย 793.24 ล้านบาท ทั้งนี้ราคาหุ้น TOP ปรับตัวขึ้น หลังรายงานผลการดำเนินงานไตรมาส 2/65 มีกำไรเพิ่มขึ้นอย่างร้อนแรง

โดยบล.โนมูระ พัฒนสิน ระบุในบทวิเคราะห์ (9 ส.ค.65) มีมุมมองเชิงบวกต่อกำไรสุทธิไตรมาส 2/65 ของ TOP ที่ 25,327 ล้านบาท เติบโต 1,093% เมื่อเทียบจากปีก่อน และ 253% เมื่อเทียบจากไตรมาสก่อน สูงกว่าที่ฝ่ายวิจัย และตลาดคาด ทั้งนี้สูงกว่าบล.โนมูระ พัฒนสิน คาดเพราะค่าการกลั่นสูงกว่าคาดเป็นหลัก หากตัดรายการพิเศษออก กำไรโตสูงเพราะกำไรพิเศษขาย GPSC ราว 1.3 หมื่นล้านบาท และ รกิจโรงกลั่นที่ค่าการกลั่นเพิ่มก้าวกระโดดมาที่ราว 25 $/bbl จากความต้องการใช้น้ำมันฟื้นตัวทั่วโลก ในขณะที่ supply น้ำมันตึงตัว จากหลีกเลี่ยงน้ำมันรัสเซีย
ทั้งนี้ roll over ไปปี 66 ที่ 85 บาท/หุ้น จากเดิมราคาเป้าหมายปี 65 ที่ 80 บาท คงคำแนะนำ “ซื้อ” รวมถึงเลือกเป็น top pick คงมุมมองกำไรปกติครึ่งหลังปี 65 โตเมื่อเทียบจากปีก่อน และสูงกว่า pre-COVID รวมถึงมี hedging ช่วยลดผลกระทบจากน้ำมันดิบและ spread ปิโตรเลียมที่ลดลงมากกว่ากลุ่ม ระยะยาวความสามารถในการทำกำไรสูงกว่ากลุ่มหลังโครงการ CFP เริ่ม COD ในปี 68
 